**Sébastien Ogier** (s. 17. joulukuuta 1983 Gap) on ranskalainen ralliautoilija ja kahdeksankertainen ralliautoilun maailmanmestari.

Ogier on myös voittanut JWRC-sarjan vuonna 2008. Sarjan voiton myötä hänestä tuli nuorten ralliautoilun historian kuudes maailmanmestari. Ogierin kartanlukijana toimii hänen maanmiehensä Julien Ingrassia.

Ura MM-sarjassa
---------------

Ogier voitti juniorien maailmanmestaruuden kaudella 2008 Citroën C2 S1600 -autolla. Tämän jälkeen hän sai paikan rallin MM-sarjan ylimpään luokkaan ajamaan muutamia MM-ralleja Citroën C4 WRC -autolla.

### Citroën (2009–2011)

Kaudella 2009 Ogier ajoi koko MM-sarjan Citroën Junior Teamin C4 WRC:llä. Paras sijoitus oli Akropolis-rallin toinen sija ja seuraavalla kaudella hän ajoi uransa avausvoiton Portugalin rallissa. Palkintona hyvistä otteistaan, Ogier nostettiin Citroënin ykköstiimiin kauden 2010 soraralleissa.

Vuodeksi 2011 Ogierista tuli ykkösteamin kuljettaja kaikissa ralleissa. Hän sijoittui kauden avauskilpailussa Ruotsissa neljänneksi Fordin Mikko Hirvosen voittaessa kilpailun. Meksikossa Ogier keskeytti kärkipaikalta ulosajon seurauksena ja hänen tallikaverinsa Sébastien Loeb voitti kilpailun. Portugalissa Ogier voitti ja Loeb oli toinen.

Jordanian rallissa Ogier ajoi voittoon MM-sarjan historian pienimmällä voittomarginaalilla, 0,2 sekunnin erolla Jari-Matti Latvalaan. Sardiniassa Ogier jäi neljänneksi Loebin, Hirvosen ja Petter Solbergin taakse. Argentiinassa Ogier johti ennen päätöspäivää lähes 44 sekunnin erolla, mutta vaurioitti autoaan kaadossa sen verran, että takaa tulleet Loeb ja Hirvonen pienensivät eroa jatkuvasti ja ohittivat Ogierin viimeisellä erikoiskokeella. Kreikassa Ogier ajoi voittoon ennen Loebia. Tässä vaiheessa kautta tallikaverien välit alkoivat jo kiristyä, kun molemmat halusivat vain voittaa.

Heinäkuun lopussa Suomessa Loeb ja Ogier taistelivat kisan voitosta, kunnes Ogier kärsi rengasrikon ja jäi kolmanneksi. Saksassa Ogier ajoi voittoon Loebin rengasrikon seurauksena katkaisten näin Loebin yhdeksän vuoden mittaisen voittoputken Saksan rallissa. Australiassa molemmat Citroënit keskeyttivät avauspäivänä, mutta jatkoivat kilpailua. Päätöspäivänä Ogier määrättiin pysähtymään kymmeneksi minuutiksi erikoiskokeelle, jotta Loeb nousisi MM-pisteille. Tästä kiukkuisena Ogier hiljensi tahallaan vauhtia Power Stagella, jotta ei saisi pisteitä.

Ranskan rallissa Ogier voitti ja nousi vain kolmen pisteen päähän MM-sarjan kärjessä olleesta Loebistä. Kataloniassa Ogier keskeytti moottoriongelmiin ja menetti mahdollisuuden maailmanmestaruuteen. Päätöskisassa Ogier ajoi ulos jo torstaina, mutta nousi 11:nneksi ja sai 3 pistettä Power Stagen voitosta.

### Volkswagen (2012–2016)

Kauden 2011 päätteeksi Ogier jätti Citroënin ja hän allekirjoitti sopimuksen MM-sarjaan uutena tallina kaudeksi 2013 tulleen Volkswagenin kanssa. Vuonna 2012 Ogier ja kaksinkertainen maailmanmestari Carlos Sainz testasivat tallin uutta Volkswagen Polo R WRC -autoa, ja lisäksi Ogier ajoi täyden MM-sarjan Škodan S2000-luokan autolla. Tallikaverikseen kaudelle 2013 hän sai Fordilta lähteneen Jari-Matti Latvalan.

Ogier ajoi ensimmäisen voiton uudella autolla jo kauden 2013 toisessa kilpailussa Ruotsissa. Hänestä tuli samalla kilpailun historian toinen ei-pohjoismainen voittaja entisen tallikaverinsa Sébastien Loebin jälkeen. Volkswagenin debyyttikausi osoittautui muutenkin menestykseksi, ja Ogier varmisti uransa ensimmäinen maailmanmestaruuden jo kauden kolmanneksi viimeisessä kilpailussa, kotimaassaan Ranskassa.

Voitollaan Australian rallissa 2015 Ogier varmisti uransa kolmannen perättäisen rallin maailmanmestaruuden. Kautta 2015 oli ajamatta vielä kolme osakilpailua mestaruuden varmistuttua.

Kaudella 2016 Ogier voitti neljännen kuljettajien mestaruuden Espanjan osakilpailun voitolla, joka oli hänelle kauden viides voitto.
Volkswagen vetäytyi pois MM-sarjasta kauden 2016 loputtua.

### M-Sport / Ford (2017–2018)

Brittitalli M-Sport teki joulukuussa 2016 sopimuksen kaudesta 2017 Ogierin kanssa. Hänen tallikaverinaan ajoi englantilainen Elfyn Evans ja suomalainen lupaus Teemu Suninen. Ogier varmisti viidennen peräkkäisen maailmanmestaruutensa toiseksi viimeisessä rallissa Walesissa lokakuussa 2017. Ogier ajoi myös kauden 2018 samassa tallissa voittaen jälleen maailmanmestaruuden.

### Citroën (2019)

Kaudeksi 2019 Ogier teki paluun Citroënille, jolloin hänen tallikaverinaan ajoi suomalainen Esapekka Lappi. Kausi ei kuitenkaan tuonut Ogierin tavoittelemaa maailmanmestaruutta ja hän halusi vaihtaa tallia. Samaan aikaan Citroënin tulkinta säännöistä erosi FIA:n tulkinnasta ja uuden auton kehitys oli jumissa, jolloin Citroën päätti vetäytyä MM-sarjasta.

### Toyota (2020-)

Ogier siirtyi kaudeksi 2020 Toyotalle Citroenin vetäydyttyä MM-sarjasta kauden 2019 päätteeksi. Marraskuussa 2020 Ogier teki Toyotan kanssa jatkosopimuksen kaudesta 2021. Ogier voitti kuljettajien mestaruuden kausilla 2020 ja 2021.

Rallin MM-sarjan tulokset
-------------------------

(Tulosselitteet)

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Equipe de France FFSA | Citroën C2 S1600 | MON  | SWE  | MEX8 | ARG  | JOR11 | ITA22 | GRE  | TUR  |  | GER19 | NZL  | ESPKesk. | FRA20 | JPN  |  | 1 | 21. |
| Sébastien Ogier | Citroën C2 R2 |  |  |  |  |  |  |  |  | FIN35 |  |  |  |  |  |  |
| Equipe de France FFSA | Citroën C4 WRC |  |  |  |  |  |  |  |  |  |  |  |  |  |  | GBR26 |
| 2009 | Citroën Junior Team | Citroën C4 WRC | IRE6 | NOR10 | CYPKesk. | POR17 | ARG7 | ITAKesk. | GRE2 | POLKesk. | FIN6 | AUS5 | ESP5 | GBRKesk. |  |  |  | 24 | 8. |
| 2010 | Citroën Junior Team | Citroën C4 WRC | SWE5 | MEX3 | JOR6 | TUR4 | NZL2 | POR1 | BUL4 |  | GER3 |  | FRA6 | ESP10 |  |  |  | 167 | 4. |
| Citroën Total WRT |  |  |  |  |  |  |  | FIN2 |  | JPN1 |  |  | GBRKesk. |  |  |
| 2011 | Citroën Total WRT | Citroën DS3 WRC | SWE4 | MEXKesk. | POR1 | JOR1 | ITA4 | ARG3 | GRE1 | FIN3 | GER1 | AUS11 | FRA1 | ESPKesk. | GBR11 |  |  | **196** | **3.** |
| 2012 | Volkswagen Motorsport | Škoda Fabia S2000 | MONKesk. | SWE11 | MEX8 | POR7 | ARG7 | GRE7 | NZL  | FIN10 | GER6 | GBR12 | FRA11 | ITA5 | ESPKesk. |  |  | 41 | 10. |
| 2013 | Volkswagen Motorsport | Volkswagen Polo R WRC | MON2 | SWE1 | MEX1 | POR1 | ARG2 | GRE10 | ITA1 | FIN1 | GER17 | AUS1 | FRA1 | ESP1 | GBR1 |  |  | **290** | **1.** |
| 2014 | Volkswagen Motorsport | Volkswagen Polo R WRC | MON1 | SWE6 | MEX1 | POR1 | ARG2 | ITA1 | POL1 | FIN2 | GERKesk. | AUS1 | FRA13 | ESP1 | GBR1 |  |  | **267** | **1.** |
| 2015 | Volkswagen Motorsport | Volkswagen Polo R WRC | MON1 | SWE1 | MEX1 | ARG17 | POR1 | ITA1 | POL1 | FIN2 | GER1 | AUS1 | FRA15 | ESPKesk. | GBR1 |  |  | **263** | **1.** |
| 2016 | Volkswagen Motorsport | Volkswagen Polo R WRC | MON1 | SWE1 | MEX2 | ARG2 | POR3 | ITA3 | POL6 | FIN24 | GER1 | CHNC | FRA1 | ESP1 | GBR1 | AUS2 |  | **268** | **1.** |
| 2017 | M-Sport WRT | Ford Fiesta WRC | MON1 | SWE3 | MEX2 | FRA2 | ARG4 | POR1 | ITA5 | POL3 | FINKesk. | GER3 | ESP2 | GBR3 | AUS4 |  |  | **232** | **1.** |
| 2018 | M-Sport Ford WRT | Ford Fiesta WRC | MON1 | SWE10 | MEX1 | FRA1 | ARG4 | PORKesk. | ITA2 | FIN5 | GER4 | TUR10 | GBR1 | ESP2 | AUS5 |  |  | **219** | **1.** |
| 2019 | Citroën Total WRT | Citroën C3 WRC | MON1 | SWE29 | MEX1 | FRA2 | ARG3 | CHL2 | POR3 | ITA41 | FIN5 | GER7 | TUR1 | GBR3 | ESP8 | AUSC |  | **217** | **3.** |
| 2020 | Toyota Gazoo Racing | Toyota Yaris WRC | MON2 | SWE4 | MEX1 | EST3 | TURKesk. | ITA3 | MNZ1 |  |  |  |  |  |  |  |  | **122** | **1.** |
| 2021 | Toyota Gazoo Racing | Toyota Yaris WRC | MON1 | ARC20 | CRO1 | POR 3 | ITA1 | KEN1 | EST4 | BEL5 | GRE 3 | FIN5 | ESP4 | MNZ1 |  |  |  | **230** | **1.** |
| 2022 | Toyota Gazoo Racing WRT | Toyota GR Yaris Rally1 | MON2 | SWE  | CRO  | POR51 | ITA  | KEN4 | EST  | FIN  | BEL  | GRE  | NZL2 | ESP1 | JPN4 |  |  | 97 | 6. |
| 2023 | Toyota Gazoo Racing WRT | Toyota GR Yaris Rally1 | MON1 | SWE  | MEX1 | CRO5 | POR  | ITA14 | KEN1 | EST  | FIN  | GRE10 | CHL  | EUR4 | JPN2 |  |  |  |  |

Porsche Supercup -tulokset
--------------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Porsche AG | ESP  | MON13 | GBR  | GER  | HUN  | BEL  | ITA  | ABU  | ABU  |  | 0 | NC |
| 2014 | Team Project 1 | ESP  | MON  | AUTKesk. | GBR  | GER  | HUN  | BEL  | ITA  | USA  | USA  | 0 | NC |

Lähteet
-------

1. ↑  Sébastien Ogier - rally profile eWRC-results.com *eWRC-results.com*. Viitattu 17.11.2022. (englanniksi)
2. ↑  Heinonen, Toni: Volkswagenille huikea rallivoitto Ruotsissa *mtv3.fi*.  10.2.2013. MTV3. Viitattu 28.6.2013.
3. ↑
4. ↑  Wahnsinn! Weltmeister! Ogier und Ingrassia am Ziel *Auto Bild*.  3.10.2013. Viitattu 24.10.2013. (saksaksi)
5. ↑  Ogier wins WRC hat-trick and takes out Rally Australia 2015 on the Coffs Coast *abc.net.au*.  14.9.2015. Viitattu 14.5.2023. (englanniksi)
6. ↑  Anthony Peacock: Sébastien Ogier wraps up his 4th consecutive WRC *redbull.com*.  16.10.2016. Viitattu 14.5.2023. (englanniksi)
7. ↑  Vahvistus: Volkswagen lähtee MM-sarjasta *iltalehti.fi*. Viitattu 2.11.2016.
8. ↑  Sebastien Ogierille jälleen rallin maailmanmestaruus – tallilla kolme syytä juhlaan *mtv.fi*.  Arkistoitu 7.11.2017. Viitattu 30.10.2017.
9. ↑  Rallimestari Sebastien Ogierin suunnitelmille vihdoin vahvistus *Ilta-Sanomat*.  29.11.2017. Viitattu 10.12.2017.
10. ↑  WRC's 50 Greatest Moments: Tänak's 2019 world title *wrc.com*.  15.12.2022. Viitattu 6.8.2023. (englanniksi)
11. ↑
12. ↑  Toyota Gazoo Racing World Rally Team *wrc.com*. Viitattu 21.12.2022. (englanniksi)

Aiheesta muualla
----------------

* Kuvia tai muita tiedostoja aiheesta **Sébastien Ogier** Wikimedia Commonsissa

* Viralliset sivut
* Statistics

Rallin maailmanmestarit

|  |  |  |  |  |  |  |
| --- | --- | --- | --- | --- | --- | --- |
| **1970-luku:**
*1977:* Italia S. Munari*1978:* Suomi M. Alén*1979:* Ruotsi B. Waldegård

 | **1980-luku:**
*1980:* Länsi-Saksa W. Röhrl*1981:* Suomi A. Vatanen*1982:* Länsi-Saksa W. Röhrl*1983:* Suomi H. Mikkola*1984:* Ruotsi S. Blomqvist*1985:* Suomi T. Salonen*1986:* Suomi J. Kankkunen*1987:* Suomi J. Kankkunen*1988:* Italia M. Biasion*1989:* Italia M. Biasion

 | **1990-luku:**
*1990:* Espanja C. Sainz*1991:* Suomi J. Kankkunen*1992:* Espanja C. Sainz*1993:* Suomi J. Kankkunen*1994:* Ranska D. Auriol*1995:* Yhdistynyt kuningaskunta C. McRae*1996:* Suomi T. Mäkinen*1997:* Suomi T. Mäkinen*1998:* Suomi T. Mäkinen*1999:* Suomi T. Mäkinen

 | **2000-luku:**
*2000:* Suomi M. Grönholm*2001:* Yhdistynyt kuningaskunta R. Burns*2002:* Suomi M. Grönholm*2003:* Norja P. Solberg*2004:* Ranska S. Loeb*2005:* Ranska S. Loeb*2006:* Ranska S. Loeb*2007:* Ranska S. Loeb*2008:* Ranska S. Loeb*2009:* Ranska S. Loeb

 | **2010-luku:**
*2010:* Ranska S. Loeb*2011:* Ranska S. Loeb*2012:* Ranska S. Loeb*2013:* Ranska S. Ogier*2014:* Ranska S. Ogier*2015:* Ranska S. Ogier*2016:* Ranska S. Ogier*2017:* Ranska S. Ogier*2018:* Ranska S. Ogier*2019:* Viro O. Tänak

 | **2020-luku:**
*2020:* Ranska S. Ogier*2021:* Ranska S. Ogier*2022:* Suomi K. Rovanperä*2023:* Suomi K. Rovanperä

 |  |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |